text: Bombealarmen er nu afblæst
  18 april 2016 kl. 10.23
  Politiets undersøgelser på banegården i Vejen er nu slut. Bomberydderne fandt ikke noget mistænkeligt i papkassen.
  Der blev ikke fundet noget mistænkeligt i den papkasse, som mandag formiddag var årsagen til, at Vejen Banegård kort efter klokken 9 blev afspærret.
  Bomberydderne ankom sidst på formiddagen med en bomberobot, der undersøgte papkassen nærmere.
  Politiet har ikke ønsket at fortælle hvad, der var i papkassen, men de kan bekræfte, at der ikke blev fundet noget, der var farligt.
  Afspærringen blev omkring klokken 12 mandag igen ophævet, og derfor kan der snart køre tog til og fra Vejen Banegård igen.
  Politiets undersøgelser på Vejen Station er færdige. Der var ingen bombe i den fundne kasse. Afspærring ophæves om kort tid.#politidk
  
  